CELEX: 62018TN0702
Language: el
Date: 2018-11-26 00:00:00
Title: Υπόθεση T-702/18: Προσφυγή της 26ης Νοεμβρίου 2018 — Durand κ.λπ. κατά Κοινοβουλίου

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/40
            
         
      Προσφυγή της 26ης Νοεμβρίου 2018 — Durand κ.λπ. κατά Κοινοβουλίου
      (Υπόθεση T-702/18)
      (2019/C 65/51)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: Pascal Durand (Παρίσι, Γαλλία) και επτά λοιποί προσφεύγοντες (εκπρόσωποι: O. Brouwer και E. Raedts, δικηγόροι)
      
         Καθού: Ευρωπαϊκό Κοινοβούλιο
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να αποφανθεί ότι το Κοινοβούλιο παρέβη τις υποχρεώσεις που υπέχει βάσει του άρθρου 226, παράγραφος 1, της Συνθήκης για τη Λειτουργία της Ευρωπαϊκής Ένωσης και του άρθρου 198, παράγραφος 4, του Κανονισμού του Ευρωπαϊκού Κοινοβουλίου, καθόσον η Διάσκεψη των Προέδρων δεν υπέβαλε στην ολομέλεια του Ευρωπαϊκού Κοινοβουλίου πρόταση για τη σύσταση εξεταστικής επιτροπής·
               
            
                  —
               
               
                  επικουρικώς, σε περίπτωση που το Γενικό Δικαστήριο κρίνει ότι το έγγραφο της 21ης Σεπτεμβρίου 2018 του Προέδρου του Κοινοβουλίου περιέχει κατηγορηματική και οριστική λήψη θέσεως, η οποία θέτει τέλος στην παράλειψη, να ακυρώσει την απόφαση που περιέχεται στο έγγραφο της 21ης Σεπτεμβρίου 2018 περί μη υποβολής προτάσεως στην ολομέλεια του Ευρωπαϊκού Κοινοβουλίου για τη σύσταση εξεταστικής επιτροπής·
               
            
                  —
               
               
                  να καταδικάσει το Κοινοβούλιο στα δικαστικά έξοδα, περιλαμβανομένων των εξόδων τυχόν παρεμβαινόντων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες υποστηρίζουν ότι η Διάσκεψη των Προέδρων του Κοινοβουλίου υποχρεούνταν να διατυπώσει και να υποβάλει στην ολομέλεια του Ευρωπαϊκού Κοινοβουλίου πρόταση για τη σύσταση εξεταστικής επιτροπής σχετικά με την καλή μεταχείριση των ζώων κατά τη μεταφορά, όπως ζητήθηκε από 223 βουλευτές του Ευρωπαϊκού Κοινοβουλίου, δυνάμει του άρθρου 198, παράγραφος 4, του Κανονισμού του Ευρωπαϊκού Κοινοβουλίου και σύμφωνα με το άρθρο 226 της Συνθήκης για τη Λειτουργία της Ευρωπαϊκής Ένωσης. Αρνητική απόφαση επ’ αυτού συνιστά, κατά τους προσφεύγοντες, παράβαση των ως άνω άρθρων.